stanford-oval/wikipedia huggingface dataset:
ซีเกมส์ 2007
การแข่งขัน > ชนิดกีฬา

ผลสรุปล่าสุดจากการประชุมของมนตรีซีเกมส์มีความเห็นว่าจะจัดการแข่งขัน 43 ชนิดกีฬา 485 เหรียญทอง ดังนี้
ยิงธนู (8) (รายละเอียด)
กีฬาทางน้ำ (43)
กรีฑา (45) (รายละเอียด)
แบดมินตัน (7) (รายละเอียด)
เบสบอล (1) (รายละเอียด)
บาสเกตบอล (2) (รายละเอียด)
บิลเลียดและสนุกเกอร์ (13) (รายละเอียด)
เพาะกาย (11) (รายละเอียด)
มวยสากล (17) (รายละเอียด)
โบว์ลิ่ง (11) (รายละเอียด)
เรือแคนู (12) (รายละเอียด)
จักรยาน (19) (รายละเอียด)
ลีลาศ (10) (รายละเอียด)
ขี่ม้า (6) (รายละเอียด)
ฟันดาบ (12) (รายละเอียด)
ฟุตบอล (4) (รายละเอียด)
กอล์ฟ (4) (รายละเอียด)
ยิมนาสติก (24) (รายละเอียด)
แฮนด์บอล (2) (รายละเอียด)
ฮอกกี้ (2) (รายละเอียด)
ยูโด (16) (รายละเอียด)
คาราเต้ (18) (รายละเอียด)
ลอนโบวล์ส (6) (รายละเอียด)
มวยไทย (11) (รายละเอียด)
ปันจักสีลัต (14) (รายละเอียด)
เปตอง (9) (รายละเอียด)
โปโล (1) (รายละเอียด)
เรือพาย (11) (รายละเอียด)
รักบี้ยูเนียน (2) (รายละเอียด)
เรือใบ (17) (รายละเอียด)
เซปักตะกร้อ (8) (รายละเอียด)
ยิงปืน (34) (รายละเอียด)
ซอฟต์บอล (2) (รายละเอียด)
สควอช (1) (รายละเอียด)
เทเบิลเทนนิส (7) (รายละเอียด)
เทควันโด (16) (รายละเอียด)
เทนนิส (7) (รายละเอียด)
เรือประเพณี (4) (รายละเอียด)
ไตรกีฬา (4) (รายละเอียด)
วอลเลย์บอล (4) (รายละเอียด)
ยกน้ำหนัก (13) (รายละเอียด)
มวยปล้ำ (9) (รายละเอียด)
วูซู (14) (รายละเอียด)
กีฬาสาธิต
หมากล้อม  (รายละเอียด)
เคนโป  (รายละเอียด)
1 2 3 4 5 6 7 8 9  กีฬาที่ไม่ได้จัดการแข่งขันในกีฬาโอลิมปิก
↑  ไม่ใช่กีฬาโอลิมปิกดั้งเดิมหรือกีฬาซีเกมส์และเสนอโดยประเทศเจ้าภาพ
1 2 3 4  กีฬาที่แข่งขันระดับซีเกมส์
1 2  อดีตกีฬาโอลิมปิกอย่างเป็นทางการ ไม่เคยมีการแข่งขันก่อนหน้านี้ และเสนอโดยประเทศเจ้าภาพเท่านั้น
สรุปเหรียญการแข่งขัน

*  เจ้าภาพ ( ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ไทย (THA)* | 183 | 123 | 103 | 409 |
| 2 |  มาเลเซีย (MAS) | 68 | 52 | 96 | 216 |
| 3 |  เวียดนาม (VIE) | 64 | 58 | 82 | 204 |
| 4 |  อินโดนีเซีย (INA) | 56 | 64 | 83 | 203 |
| 5 |  สิงคโปร์ (SIN) | 43 | 43 | 41 | 127 |
| 6 |  ฟิลิปปินส์ (PHI) | 41 | 91 | 96 | 228 |
| 7 |  พม่า (MYA) | 14 | 26 | 47 | 87 |
| 8 |  ลาว (LAO) | 5 | 7 | 32 | 44 |
| 9 |  กัมพูชา (CAM) | 2 | 5 | 11 | 18 |
| 10 |  บรูไน (BRU) | 1 | 1 | 4 | 6 |
| 11 |  ติมอร์-เลสเต (TLS) | 0 | 0 | 0 | 0 |
| รวม (11 ประเทศ) | รวม (11 ประเทศ) | 477 | 470 | 595 | 1542 |
แหล่งที่มา:
การตลาด > สัญลักษณ์อย่างเป็นทางการ

สัญลักษณ์การแข่งขัน ออกแบบโดย คุณประสิทธิ์ นุ่นสังข์ กรมพัฒนาพลังงานทดแทนและอนุรักษ์พลังงาน ออกแบบเป็นรูปทรงปราสาทหินพิมาย ของ จ.นครราชสีมา พร้อมรูปเรือใบ 3 ลำ สื่อความหมายในเรื่องของความก้าวหน้า การผสานวัฒนธรรม และ เทคโนโลยีของประเทศไทย ส่วนของใบเรือใบแรก ได้จัดวางสัญลักษณ์ห่วงวงกลมของสหพันธ์กีฬาซีเกมส์ สื่อถึงความสัมพันธ์ทางด้านการกีฬาของประชาชาติในภูมิภาคเอเชียอาคเนย์
รูปทรงปรางค์ของปราสาทหินพิมาย แสดงถึงความล้ำค่าของ จ.นครราชสีมา และความภาคภูมิใจของคนในจังหวัด ตราสัญลักษณ์นี้ ผู้ออกแบบยังได้แรงบันดาลใจ จากการเฉลิมฉลองโอกาสมหามงคลเฉลิมพระชนมพรรษา 80 พรรษา 5 ธันวาคม 2550 และการที่ปีนี้เป็นโอกาสครบรอบ 40 ปี ที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงชนะเลิศการแข่งขันกีฬาเรือใบ ประเภท OK ในการแข่งขันกีฬาแหลมทอง (ชื่อเดิมของกีฬาซีเกมส์) ในการแข่งขัน ครั้งที่ 4 ที่ประเทศไทยเป็นเจ้าภาพ เมื่อปี พ.ศ. 2510
สีเหลืองที่ใช้ เป็นสีของวันพระราชสมภพ (วันจันทร์) ของพระบาทสมเด็จพระมหาภูมิพลอดุลยเดชมหาราช บรมนาถบพิตร การใช้สี เหลือง แดง และ น้ำเงิน ประกอบกันเพราะต่างก็เป็นแม่สีตามทฤษฎีสี สื่อความหมายถึงกีฬาของชาวเอเชียอาคเนย์ที่ก่อเกิด เอกภาพ สัมพันธภาพ และมิตรภาพที่ดีต่อกัน
การตลาด > สัญลักษณ์นำโชค

เป็นรูปแมวสีสวาดกำลังเป่าแคน มีผ้าขาวม้าสีสันสดใสแบบชาวอีสานคาดที่พุง และตราสัญลักษณ์ซีเกมส์ครั้งที่ 24 อยู่ที่แขนเสื้อ ออกแบบภาพตัวนำโชคโดย นายสะอาด จอมงาม ชาวจังหวัดเชียงใหม่
แมวสีสวาด มีถิ่นกำเนิดที่อำเภอพิมาย จังหวัดนครราชสีมา ซึ่งเป็นจังหวัดหลักของการแข่งขันครั้งนี้ ชาวไทยเชื่อกันว่า เป็นสัตว์ที่แสดงถึงความมั่งคั่ง อุดมสมบูรณ์ นำโชคลาภ และความเป็นสิริมงคล มาสู่ผู้เลี้ยงดูและผู้พบเห็น นอกจากนี้ ยังแสดงถึงเอกลักษณ์ไทย ซึ่งเป็นที่รู้จักไปทั่วโลก
สำหรับชื่อของแมวสัญลักษณ์นำโชคเพศผู้ตัวนี้ มีชื่อว่า แคน แปลว่า ความสามารถ สื่อความหมายถึง การส่งแรงใจให้นักกีฬาทุกชาติที่ร่วมแข่งขัน ให้สามารถคว้าเหรียญทองได้สำเร็จ ถือเป็นชื่อสั้น ออกเสียงง่าย อีกทั้งพ้องเสียงกับชื่อเครื่องดนตรีประจำภาคอีสานด้วย สำหรับผู้ตั้งชื่อสัญลักษณ์นำโชคตัวนี้ คือ เด็กหญิงปิยะธิดา ศรีวิมล อายุ 8 ปี ชาวจังหวัดนนทบุรี
การตลาด > เพลงประจำการแข่งขัน

นายมนต์ชีพ ศิวะสินางกูร หรือ ครูเป็ด นักแต่งเพลงชื่อดัง ได้แต่งเพลงที่ใช้ในการแข่งขันกีฬาซีเกมส์ ครั้งที่ 24 นี้ มีทั้งหมด 3 เพลง คือ
Rythm of the winner เนื้อหาของเพลงมีจังหวะสนุกสนาน คล้ายกับจังหวะแซมบ้าของบราซิล ที่มีจังหวะเร้าใจ เพื่อกระตุ้นคนดูให้เกิดความสนใจ ไม่ว่าคุณจะมาจากไหน ไม่ว่าผู้ชนะจะเป็นใคร แต่ขอให้คุณชนะใจตัวเองก็สามารถเป็นที่ 1 ได้
We are the Water ใช้ในพิธีเปิดการแข่งขันกีฬาซีเกมส์ ครั้งที่ 24 เนื้อหาของเพลงใช้น้ำ เป็นสื่อในการเปรียบเทียบ ว่าน้ำไม่มีการแบ่งแยก ไม่ว่าจะเป็น น้ำทะเล น้ำฝน หรือ น้ำคลอง แต่น้ำก็ยังสามารถมารวมตัวเป็นอันหนึ่งอันเดียวกัน อีกทั้งน้ำ ยังให้คุณประโยชน์หลายอย่างมากมาย
Friendship Card เป็นเพลงที่มีจังหวะช้า และใช้เครื่องดนตรีน้อยลง เพลงนี้จะใช้เป็นของขวัญมอบให้กับนักกีฬาที่เราชื่นชอบ เพื่อสื่อถึงมิตรภาพ  ซึ่งจะใช้ในพิธีปิดการแข่งขันวันที่ 16 ธันวาคม
การตลาด > ผู้ให้การสนับสนุน

ภาครัฐ
แคท เทเลคอม
ทีโอที
ปตท.
ภาคเอกชน
วอลโว่
เอฟบีที
เอชพี
แคนนอน
สยามสปอร์ต
เนสท์เล่
เครื่องดื่มโคคา-โคล่า
การตลาด > สิทธิการออกอากาศ

สำหรับการถ่ายทอดสดการแข่งขันทางสถานีโทรทัศน์หลัก (ฟรีทีวี) โดยหมุนเวียนการถ่ายทอดสด และ การถ่ายทอดสดทุกรอบจะไม่มีโฆษณาคั่น และ เสนอเทปสรุปผลการแข่งขันรายวันในเวลา 22.45-23.45 น. ทาง สทท.11 ส่วนสถานีวิทยุโทรทัศน์ช่องอื่น ๆ จะทำการบันทึกเทปสรุปผลการแข่งขันเพื่อนำเผยแพร่ในภาคข่าวกีฬาของแต่ละช่องทุกวัน
แหล่งข้อมูลอื่น

เว็บไซต์อย่างเป็นทางการของซีเกมส์ 2007
เว็บไซต์ประชาสัมพันธ์การแข่งขันซีเกมส์ 2007
ศูนย์ประสานงานการแข่งขันกีฬาซีเกมส์ ครั้งที่ 24 เก็บถาวร 2019-04-26 ที่ เวย์แบ็กแมชชีน
| 0 | 1 | 2 |
| --- | --- | --- |
| ก่อนหน้า มะนิลา 2005 | ซีเกมส์ ซีเกมส์ ครั้งที่ 24 (2007) | ถัดไป เวียงจันทน์ 2009 |
| ด ค กประเทศผู้เข้าร่วมการแข่งขันซีเกมส์ 2007 ณ จังหวัดนครราชสีมา,ประเทศไทย |
| --- | --- |
บรูไน • กัมพูชา •  อินโดนีเซีย • ลาว  • มาเลเซีย • พม่า • ฟิลิปปินส์ • สิงคโปร์ • ไทย • ติมอร์ตะวันออก • เวียดนาม
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไป ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์
กีฬาว่ายน้ำในโอลิมปิกฤดูร้อน 2008

| ว่ายน้ำ ในโอลิมปิกครั้งที่ 29 |
| --- | --- |

สนาม: Beijing National Aquatics Centre (pool) Shunyi Olympic Rowing-Canoeing Park (open water)
วันที่: 9–17 สิงหาคม 2008 (pool) 20–21 สิงหาคม 2008 (open water)
จำนวนนักกีฬา: 1,026 คน  จาก 162 ประเทศ
← 20042012 →
การแข่งขันว่ายน้ำในโอลิมปิกฤดูร้อน 2008 เป็นการแข่งขันว่ายน้ำโอลิมปิกที่จัดขึ้นในกรุงปักกิ่ง สาธารณรัฐประชาชนจีน กำหนดแข่งขันระหว่างวันที่ 9-21 สิงหาคม พ.ศ. 2551
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 12 | 9 | 10 | 31 |
| 2 |  ออสเตรเลีย (AUS) | 6 | 6 | 8 | 20 |
| 3 |  สหราชอาณาจักร (GBR) | 2 | 2 | 2 | 6 |
| 4 |  ญี่ปุ่น (JPN) | 2 | 0 | 3 | 5 |
| 5 |  เยอรมนี (GER) | 2 | 0 | 1 | 3 |
| 6 |  เนเธอร์แลนด์ (NED) | 2 | 0 | 0 | 2 |
| 7 |  จีน (CHN) | 1 | 3 | 2 | 6 |
| 8 |  ซิมบับเว | 1 | 3 | 0 | 4 |
| 9 |  ฝรั่งเศส (FRA) | 1 | 2 | 3 | 6 |
| 10 |  รัสเซีย (RUS) | 1 | 1 | 2 | 4 |
| 11 |  อิตาลี (ITA) | 1 | 1 | 0 | 2 |
| 11 |  เกาหลีใต้ (KOR) | 1 | 1 | 0 | 2 |
| 13 |  บราซิล (BRA) | 1 | 0 | 1 | 2 |
| 14 |  ตูนิเซีย (TUN) | 1 | 0 | 0 | 1 |
| 15 |  ฮังการี (HUN) | 0 | 3 | 0 | 3 |
| 16 |  นอร์เวย์ (NOR) | 0 | 1 | 1 | 2 |
| 17 |  สโลวีเนีย (SLO) | 0 | 1 | 0 | 1 |
| 17 |  เซอร์เบีย (SRB) | 0 | 1 | 0 | 1 |
| 19 |  ออสเตรีย (AUT) | 0 | 0 | 1 | 1 |
| 19 |  แคนาดา (CAN) | 0 | 0 | 1 | 1 |
| 19 |  เดนมาร์ก (DEN) | 0 | 0 | 1 | 1 |
| รวม | รวม | 34 | 34 | 36 | 104 |
อำเภอชะอำ

สำหรับความหมายอื่นของ "ชะอำ" ดูที่ ชะอำ (แก้ความกำกวม)
| อำเภอชะอำ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Cha-am
หาดชะอำ
คำขวัญ: ทะเลใส หาดทรายขาว เจ้าพ่อเขาใหญ่ศักดิ์สิทธิ์ คนจิตใจงาม
แผนที่จังหวัดเพชรบุรี เน้นอำเภอชะอำ
พิกัด: 12°47′59″N 99°58′1″E﻿ / ﻿12.79972°N 99.96694°E﻿ / 12.79972; 99.96694
ประเทศ:  ไทย
จังหวัด: เพชรบุรี
พื้นที่
 • ทั้งหมด: 660.65 ตร.กม. (255.08 ตร.ไมล์)
ประชากร (2564)
 • ทั้งหมด: 81,541 คน
 • ความหนาแน่น: 123.43 คน/ตร.กม. (319.7 คน/ตร.ไมล์)
รหัสไปรษณีย์ : 76120
รหัสภูมิศาสตร์: 7604
ที่ตั้งที่ว่าการ: ที่ว่าการอำเภอชะอำ ถนนนราธิป ตำบลชะอำ อำเภอชะอำ จังหวัดเพชรบุรี 76120
 ส่วนหนึ่งของสารานุกรมประเทศไทย
ชะอำ เป็นอำเภอหนึ่งในจังหวัดเพชรบุรี และเป็นสถานที่ท่องเที่ยวสำคัญแห่งหนึ่งของจังหวัด ซึ่งมีหาดทรายขาว ยาว และยังเป็นแหล่งเศรษฐกิจด้านการท่องเที่ยวที่สำคัญ ซึ่งเป็นรายได้ให้กับด้านอุตสาหกรรมท่องเที่ยว ธุรกิจการโรงแรม ธุรกิจการค้าของที่ระลึก ร้านอาหาร การประมง เป็นต้น  นอกจากนี้ชะอำยังเป็นสถานที่ท่องเที่ยวที่ได้รับความนิยมจากชาวไทยและชาวต่างประเทศในระดับต้น ๆ ของประเทศไทย
ที่ตั้งและอาณาเขต

อำเภอชะอำตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้อิอิ
ทิศเหนือ ติดต่อกับอำเภอท่ายาง
ทิศตะวันออก จรดอ่าวไทย
ทิศใต้ ติดต่อกับอำเภอหัวหิน (จังหวัดประจวบคีรีขันธ์)
ทิศตะวันตก ติดต่อกับอำเภอท่ายาง
ประวัติ

อำเภอชะอำตั้งขึ้นเมื่อปี พ.ศ. 2444 ที่บ้านนายาง หมู่ที่ 3 ตำบลนายาง เดิมใช้ชื่อว่า อำเภอนายาง ต่อมาเมื่อ พ.ศ. 2457 ได้ย้ายที่ว่าการอำเภอนายางไปตั้งที่บ้านหนองจอกและเปลี่ยนชื่อเป็นเป็น อำเภอหนองจอก (ปัจจุบันอยู่ในเขตอำเภอท่ายาง) จนกระทั่งหลังสงครามมหาเอเชียบูรพา กระทรวงมหาดไทยได้ย้ายที่ว่าการอำเภอหนองจอกมาตั้งที่บ้านชะอำ ตำบลชะอำ เมื่อวันที่ 1 ตุลาคม พ.ศ. 2487เพื่อให้เหมาะสมกับสภาพพื้นที่สะดวกแก่การปกครองและภายหลังได้เปลี่ยนชื่อเป็น อำเภอชะอำในวันที่ 26 ธันวาคม พ.ศ. 2487
วันที่ 5 พฤษภาคม 2444 แบ่งเขตแขวงเมืองเพชรบุรีออกเป็น 6 อำเภอ จัดตั้งอำเภอนายาง และตั้งที่ว่าการอำเภอที่บ้านนายาง
วันที่ 29 เมษายน 2460 เปลี่ยนแปลงชื่ออำเภอนายาง จังหวัดเพชรบุรี เป็น อำเภอหนองจอก
วันที่ 8 มิถุนายน 2464 มีพระราชองการขนานนามที่หลวงใน ตำบลบางกราที่จัดสร้างขึ้นใหม่ว่า มฤคทายวัน
วันที่ 1 เมษายน 2480 เปลี่ยนแปลงเขตจังหวัดเพชรบุรี กับจังหวัดประจวบคีรีขันธ์ โดยโอนพื้นที่หมู่ 7 ตำบลห้วยทรายเหนือ อำเภอหนองจอก จังหวัดเพชรบุรี ไปขึ้นกับตำบลหัวหิน กิ่งอำเภอหัวหิน อำเภอปราณบุรี จังหวัดประจวบคีรีขันธ์
วันที่ 1 ตุลาคม 2480 ยกฐานะตำบลชะอำ และตำบลห้วยทรายเหนือ อำเภอหนองจอก จังหวัดเพ็ชร์บุรี เป็นเทศบาลตำบลชะอำ
วันที่ 2 กันยายน 2484 โอนพื้นที่ตำบลหาดเจ้าสำราญ อำเภอหนองจอก ไปขึ้นกับอำเภอเมืองเพชรบุรี และโอนพื้นที่หมู่ 1 (ในขณะนั้น) ของตำบลหนองขนาน อำเภอหนองจอก ไปขึ้นกับตำบลหนองพลับ อำเภอเมืองเพชรบุรี
วันที่ 26 ธันวาคม 2487 เปลี่ยนแปลงชื่ออำเภอหนองจอก จังหวัดเพชรบุรี เป็น อำเภอชะอำ
วันที่ 18 กุมภาพันธ์ 2490 เปลี่ยนแปลงเขตพื้นที่อำเภอชะอำ (1,2,3,4,5,6)
(1) โอนพื้นที่หมู่ 1,2,3,4,5,6,7,8,9,10,11,12,13 (ในขณะนั้น) ของตำบลหนองจอก อำเภอชะอำ ไปขึ้นกับอำเภอท่ายาง
(2) โอนพื้นที่หมู่ 15 (ในขณะนั้น) ของตำบลหนองจอก อำเภอชะอำ ไปขึ้นกับตำบลบางเก่า
(3) โอนพื้นที่ตำบลหนองขนาน อำเภอชะอำ ไปขึ้นกับ อำเภอเมืองเพชรบุรี
(4) โอนพื้นที่หมู่ 12,15 (ในขณะนั้น) ของตำบลไร่มะขาม อำเภอชะอำ ไปตั้งเป็นหมู่ 22,34 ของตำบลหนองขนาน
(5) โอนพื้นที่ตำบลมาบปลาเค้า อำเภอชะอำ ไปขึ้นกับ อำเภอท่ายาง
(6) โอนพื้นที่ตำบลไร่มะขาม (ยกเว้นพื้นที่หมู่ 12,15) อำเภอชะอำ ไปขึ้นกับอำเภอบ้านลาด
วันที่ 10 มิถุนายน 2490 ตั้งตำบลหนองกระเจ็ด แยกออกจากตำบลไร่มะขาม ตั้งตำบลดอนยาง แยกออกจากตำบลหนองขนาน
วันที่ 9 กรกฎาคม 2511 ตั้งตำบลเขาใหญ่ แยกออกจากตำบลนายาง
วันที่ 8 ตุลาคม 2511 จัดตั้งสุขาภิบาลนายาง ในท้องที่ทั้งหมดของตำบลนายาง และตำบลเขาใหญ่
วันที่ 7 ตุลาคม 2512 จัดตั้งนิคมสร้างตนเอง ในท้องที่อำเภอชะอำ และอำเภอท่ายาง
วันที่ 10 สิงหาคม 2519 ตั้งตำบลหนองศาลา แยกออกจากตำบลบางเก่า
วันที่ 2 สิงหาคม 2526 ตั้งตำบลไร่ใหม่พัฒนา แยกออกจากตำบลห้วยทรายเหนือ
วันที่ 11 กันยายน 2527 ตั้งตำบลสามพระยา แยกออกจากตำบลห้วยทรายเหนือ
วันที่ 30 มิถุนายน 2530 ตั้งตำบลดอนขุนห้วย แยกออกจากตำบลเขาใหญ่ และรับพื้นที่สุขาภิบาลนายาง ในท้องที่ทั้งหมดของตำบลดอนขุนห้วย
วันที่ 25 พฤษภาคม 2542 ยกฐานะจากสุขาภิบาลนายาง เป็นเทศบาลตำบลนายาง
วันที่ 20 กุมภาพันธ์ 2547 ยกฐานะจากเทศบาลตำบลชะอำ เป็นเทศบาลเมืองชะอำ
วันที่ 11 ตุลาคม 2550 เปลี่ยนชื่อหมู่ที่ 1 บ้านวังยาว ตำบลดอนขุนห้วย เป็นชื่อ บ้านสระพระพัฒนา เนื่องจากชื่อหมู่บ้านซ้ำกันสองหมู่บ้าน คือ หมู่ที่ 1 บ้านวังยาว และหมู่ที่ 7 บ้านวังยาว ตำบลดอนขุนห้วย ทำให้เกิดความสับสนในการประสานงาน และติดต่อราชการ
การแบ่งเขตการปกครอง > การปกครองส่วนภูมิภาค

อำเภอชะอำแบ่งเขตการปกครองย่อยออกเป็น 9 ตำบล 67 หมู่บ้าน ได้แก่
| ลำดับ | อักษรไทย | อักษรโรมัน | จำนวนประชากร (ธันวาคม 2565) |
| --- | --- | --- | --- |
| 1. | ชะอำ | Cha-am | 41,328 |
| 2. | บางเก่า | Bang Kao | 3,758 |
| 3. | นายาง | Na Yang | 3,773 |
| 4. | เขาใหญ่ | Khao Yai | 10,013 |
| 5. | หนองศาลา | Nong Sala | 2,511 |
| 6. | ห้วยทรายเหนือ | Huai Sai Nuea | 4,314 |
| 7. | ไร่ใหม่พัฒนา | Rai Mai Phatthana | 5,996 |
| 8. | สามพระยา | Sam Phraya | 5,368 |
| 9. | ดอนขุนห้วย | Don Khun Huai | 5,190 |
การแบ่งเขตการปกครอง > การปกครองส่วนท้องถิ่น

ท้องที่อำเภอชะอำประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลเมืองชะอำ ครอบคลุมพื้นที่ตำบลชะอำทั้งตำบล
เทศบาลตำบลนายาง ครอบคลุมพื้นที่ตำบลนายาง ตำบลเขาใหญ่ และตำบลดอนขุนห้วยทั้งตำบล
เทศบาลตำบลบางเก่า ครอบคลุมพื้นที่ตำบลบางเก่าทั้งตำบล
องค์การบริหารส่วนตำบลหนองศาลา ครอบคลุมพื้นที่ตำบลหนองศาลาทั้งตำบล
องค์การบริหารส่วนตำบลห้วยทรายเหนือ ครอบคลุมพื้นที่ตำบลห้วยทรายเหนือทั้งตำบล
องค์การบริหารส่วนตำบลไร่ใหม่พัฒนา ครอบคลุมพื้นที่ตำบลไร่ใหม่พัฒนาทั้งตำบล
องค์การบริหารส่วนตำบลสามพระยา ครอบคลุมพื้นที่ตำบลสามพระยาทั้งตำบล
เศรษฐกิจ

ธุรกิจเหล่านี้แสดงให้เห็นว่าบทบาททางด้านการบริการ โดยเฉพาะการค้า การท่องเที่ยว และอุตสาหกรรมจะมีอิทธิพลต่อเศรษฐกิจโดยส่วนรวมของจังหวัดเพชรบุรี อำเภอชะอำจึงเป็นเมืองที่มีความเจริญทางด้านเศรษฐกิจและอุตสาหกรรมทำให้มีนักธุรกิจมาลงทุนหลายพันล้าน ส่วนการท่องเที่ยวอำเภอชะอำเป็นแหล่งท่องเที่ยวประเภทธรรมชาติที่ได้รับความนิยมสูงสุดจึงทำให้เศรษฐกิจเจริญเติบโตมากขึ้น
จากการเพิ่มขึ้นอย่างรวดเร็วของนักท่องเที่ยว ทำให้บริการด้านการท่องเที่ยวรวมทั้งการพัฒนาโครงสร้างพื้นฐานต่าง ๆ ของจังหวัดเพชรบุรีพัฒนาขึ้นอย่างรวดเร็ว เช่น ถนน ไฟฟ้า ร้านขายอาหาร ที่พักแรม ฯลฯ อย่างไรก็ตาม การก่อสร้างที่พักตากอากาศ การขายอาหาร ตลอดจนการบริการด้านอื่น ๆ ที่เกี่ยวข้องธุรกิจท่องเที่ยว มีส่วนชักนำให้เกิดการบุกรุก จนทำให้เกิดผลกระทบต่อสภาพแวดล้อม สังคม วัฒนธรรม รวมทั้งความเป็นอยู่และคุณภาพชีวิตของประชากรด้วย
โครงการอันเนื่องมาจากพระราชดำริ

ในอำเภอชะอำยังมีโครงการที่เกี่ยวกับพระราชดำริในการพัฒนาคุณภาพชีวิตของประชาชนและสิ่งแวดล้อม ซึ่งเป็นส่วนหนึ่งที่ได้รับพระมหากรุณาธิคุณจากพระบาทสมเด็จพระเจ้าอยู่หัวภูมิพลอดุลยเดช พระองค์ทรงได้พระราชทานแนวทางการแก้ไขปัญหาของชาวบ้าน ซึ่งมีโครงการอันเนื่องมาจากพระราชดำริ ดังนี้
โครงการพระราชประสงค์หุบกะพง เป็นโครงการเกี่ยวกับการจัดสรรที่ดินทำกินเกษตรกรผู้ยากจนในรูปแบบของหมู่บ้านสหกรณ์ จะเน้นในด้านเกษตรและกิจกรรมสหกรณ์
ศูนย์สาธิตสหกรณ์ดอนขุนห้วย ซึ่งเป็นโครงการต่อเนื่องมาจากโครงการหุบกะพงมุ่งเน้นการจัดหาที่ดินทำกินให้แก่ราษฎรที่ยากจน
ศูนย์การศึกษาพัฒนาห้วยทราย เป็นพื้นที่เขตอับฝน เนื่องมาจากป่าไม้ถูกทำลาย ดินขาดการบำรุงรักษาทำให้เกิดการพังทลายค่อนข้างสูง และราษฎรส่วนใหญ่ปลูกไร่สับปะรด โดยใช้สารเคมีมากทำให้คุณภาพของดินต่ำลงด้วย พระองค์มีพระราชดำรัสว่า หากปล่อยทิ้งไว้จะกลายเป็นทะเลทรายในที่สุด จึงให้แนวทางการแก้ไขให้เป็นศูนย์การพัฒนาด้านการเกษตรควบคู่ไปกับการปลูกป่า และช่วยส่งเสริมราษฎรสร้างรายได้จากการสร้างผลิตผลจากป่าไม้กับปลูกพืชชนิดต่าง ๆ ในรูปแบบของเกษตรผสมผสานควบคู่กันไป
จะเห็นได้ว่า ศูนย์การพัฒนาห้วยทรายอันเนื่องมาจากพระราชดำริเป็นศูนย์บริการแบบเบ็ดเสร็จ คือมีทั้งการศึกษาการทดลองและสาธิต เพื่อให้เห็นผลทุกด้าน ดังนั้นราษฎรสามารถนำไปใช้ประโยชน์ในการดำรงชีวิตได้อย่างแท้จริง จึงนำไปสู่การเพิ่มผลผลิตและเป็นการเพิ่มรายได้อีกต่อไป
สถานที่ท่องเที่ยว

ชะอำ ถือเป็นสถานที่ท่องเที่ยวยอดฮิต ตั้งแต่อดีตถึงปัจจุบันในจังหวัดเพชรบุรี เป็นชายหาดติดทะเลฝั่งอ่าวไทย แต่เดิม ชะอำ เป็นเพียงตำบลหนึ่ง ขึ้นอยู่กับอำเภอหนองจอก  แต่ภายหลังที่หัวหินมีชื่อเสียง ที่ดินแถบชายทะเลถูกจับจองหมด พวกเจ้านายชั้นผู้ใหญ่สมัยนั้น จึงพยายามหาสถานที่พักผ่อนแห่งใหม่ โดยการนำของ
สมเด็จกรมพระยานราธิปประพันธ์พงศ์ และได้พบว่า หาดชะอำ เป็นชายหาดที่สวยงามไม่แพ้หัวหิน ชะอำ จึงเริ่มเป็นที่รู้จักตั้งแต่นั้นมา ชะอำ ได้รับการพัฒนาเจริญเติบโตขึ้น และได้ย้ายที่ว่าการอำเภอหนองจอก มาตั้งที่ตำบลชะอำ และเปลี่ยนชื่อเป็นอำเภอชะอำ
สถานที่ท่องเที่ยว > หาดชะอำ

บทความหลัก: หาดชะอำ
อยู่ห่างจากตัวเมืองเพชรบุรี 41 กิโลเมตร มีทางแยกซ้ายเข้าชายหาด ระยะทาง 2 กิโลเมตร เป็นชายหาดที่สวยงาม และมีชื่อเสียงของจังหวัดเพชรบุรี เดิมชะอำเป็นเพียงตำบลหนึ่งขึ้นอยู่กับอำเภอหนองจอก เป็นชายหาดที่เคยเป็นสถานที่ท่องเที่ยวสำคัญมากตั้งแต่สมัยโบราณ ตามประวัติเล่ากันว่า สมเด็จพระนเรศวรมหาราช เคยเสด็จมาที่นี่พร้อมด้วยสมเด็จพระเอกาทศรถ ทรงพอพระราชหฤทัยในความงามของหาดแห่งนี้มาก ทรงประทับแรมอยู่หลายวัน จนกระทั่งชาวบ้านเรียกหาดนี้ว่า หาดเจ้าสำราญ มาจนปัจจุบัน
บริเวณวัดเนรัญชราราม ใกล้กับหาดชะอำเหนือ มีพระพุทธรูปขนาดใหญ่ ชื่อว่า พระควัมปติ หรือพระปิดทวาร ที่สร้างขึ้นตามหลักพุทธปรัชญาเพื่อชี้ให้เห็นถึงการตัดกิเลสด้วยวิธีการปิดช่องทางเข้าของกิเลสทั้งหลาย
สถานที่ท่องเที่ยว > พระราชนิเวศน์มฤคทายวัน

บทความหลัก: พระราชนิเวศน์มฤคทายวัน
ตั้งอยู่ในบริเวณค่ายพระรามหก ตำบลห้วยทรายเหนือ ตรงหลักกิโลเมตรที่ 216 เลยหาดชะอำมา 8 กิโลเมตร เป็นพระตำหนักที่ประทับริมทะเล ซึ่งพระบาทสมเด็จพระมงกุฎเกล้าเจ้าอยู่หัว โปรดให้รื้อพระตำหนักหาดเจ้าสำราญมาปลูกขึ้นใหม่เมื่อปี พ.ศ. 2466 ได้รับขนานนามว่า "พระราชนิเวศน์แห่งความรักและความหวัง" พระราชนิเวศน์มฤคทายวัน เปิดให้เข้าชมทุกวัน ยกเว้นวันพุธ ค่าเข้าชม ชาวไทยและชาวต่างประเทศ ผู้ใหญ่ 30 บาท เด็ก 15 บาท
พระราชนิเวศน์มฤคทายวัน
พระราชนิเวศน์มฤคทายวัน
พระราชนิเวศน์มฤคทายวัน
พระราชนิเวศน์มฤคทายวัน
พระราชนิเวศน์มฤคทายวัน
สถานที่ท่องเที่ยว > อุทยานสิ่งแวดล้อมนานาชาติสิรินธร

เป็นศูนย์เรียนรู้ และเป็นศูนย์กลางการเผยแพร่ความรู้ และการฝึกอบรมระดับสากลด้านการอนุรักษ์พลังงาน ทรัพยากรธรรมชาติและสิ่งแวดล้อม มีกิจกรรมการเรียนรู้ที่หลากหลายครบวงจร ตั้งอยู่ภายในบริเวณค่ายพระรามหก ถนนเพชรเกษม ระหว่างอำเภอชะอำและอำเภอหัวหิน ทางเข้าทางเดียวกับพระราชนิเวศน์มฤคทายวัน
อุทยานแห่งนี้ ก่อตั้งขึ้นโดยมีวัตถุประสงค์เพื่อเฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสที่ทรงเจริญพระชนมายุ 48 พรรษา ในปีพุทธศักราช 2546 และเพื่อเป็นการฟื้นฟูพัฒนาสิ่งแวดล้อมป่าชายเลน ป่าชายหาด ป่าเบญจพรรณ และที่อยู่อาศัยของสัตว์นานาชนิด ในบริเวณนี้ให้กลับมาอยู่ในสภาพสมบูรณ์ดังเดิม ตลอดจนส่งเสริมการท่องเที่ยวเชิงนิเวศภายในอุทยานสิ่งแวดล้อมนานาชาติสิรินธร เพื่อกระตุ้นและปลูกจิตสำนึกของประชาชนให้เห็นคุณค่าของการอนุรักษ์พลังงาน และสิ่งแวดล้อม
สถานที่ท่องเที่ยว > วนอุทยานเขานางพันธุรัต

เป็นเทือกเขาหินปูนที่มีความสวยงามเอกลักษณ์ โดดเด่นมองเห็นได้จากริมถนนใหญ่ ทอดยาวตามแนวเหนือ - ใต้ มองดูคล้ายนางยักษ์ (นางพันธุรัต) นอนอยู่ มีโกศอยู่ทางทิศใต้ และมีปฏิมากรรมธรรมชาติที่เกี่ยวข้องกับตำนานเรื่องสังข์ทอง  ตั้งอยู่ที่บ้านเขาไม้นวล หมู่ 2 ตำบลเขาใหญ่ อำเภอชะอำ จังหวัดเพชรบุรี มีเนื้อที่ประมาณ 1,562 ไร่ กรมป่าไม้ได้ประกาศจัดตั้งเป็นวนอุทยานเมื่อวันที่ 25 กุมภาพันธ์ 2542 เพื่อสนองพระราชดำริของพระบาทสมเด็จพระเจ้าอยู่หัว รัชกาลที่ ๙ ที่ทรงให้อนุรักษ์พื้นที่บริเวณเขานางพันธุรัตไว้เป็นมรดกของชาติ
สถานที่ท่องเที่ยว > สวนสมเด็จพระศรีนครินทราบรมราชชนนี

ตั้งอยู่ที่ตำบลสามพระยา ในเนื้อที่ 340 ไร่ ได้รับรางวัลอุตสาหกรรมการท่องเที่ยว ประจำปี 2545 รางวัลยอดเยี่ยม ประเภทแหล่งท่องเที่ยวเชิงเกษตร ศูนย์แห่งนี้ดำเนินการโดยมูลนิธิชัยพัฒนา โดยมีจุดประสงค์เพื่อศึกษารูปแบบการทำฟาร์มผสมผสานที่เหมาะสมกับสภาพแวดล้อม ในท้องถิ่นที่เคยแห้งแล้งเนื่องจากการบุกรุกถางป่า และได้รับการพัฒนาฟื้นฟูให้กลับคืนความสมบูรณ์ ด้วยการจัดหาแหล่งน้ำควบคู่กับการเพาะปลูกพืช  และนำผลการทดลองที่ประสบผลสำเร็จนำไปขยายผลสู่เกษตรกร เป็นแนวทางสู่เกษตรยั่งยืน
สถานที่ท่องเที่ยว > อุทยานประวัติศาสตร์พระนครคีรี (เขาวัง)

บทความหลัก: อุทยานประวัติศาสตร์พระนครคีรี
เป็นโบราณสถานเก่าแก่คู่เมืองเพชรบุรี ตั้งอยู่บนยอดเขาใหญ่ 3 ยอด ยอดที่สูงที่สุดสูง 95 เมตร แต่เดิมชาวบ้านเรียกภูเขานี้ว่า "เขาสมน" พระบาทสมเด็จพระจอมเกล้าเจ้าอยู่หัว รัชกาลที่ 4 ทรงพอพระราชหฤทัยที่จะสร้างพระราชวังสำหรับเสด็จแปรพระราชฐานขึ้นบนยอดเขาแห่งนี้ จึงโปรดเกล้าฯ ให้เจ้าพระยาศรีสุริยวงศ์ (ช่วง บุนนาค) ซึ่งในขณะนั้นเป็นพระสมุหกลาโหมเป็นแม่กองก่อสร้าง จนสำเร็จเรียบร้อยเมื่อปี พ.ศ. 2403 พระราชทานนามว่า พระนครคีรี แต่ชาวเมืองเพชรเรียกกันติดปากว่า "เขาวัง" สืบมาจนบัดนี้ พระนครคีรีมีพระที่นั่ง พระตำหนัก วัด และกลุ่มอาคารต่างๆ มากมาย ส่วนใหญ่เป็นสถาปัตยกรรมตะวันตกแบบนีโอคลาสสิกผสมสถาปัตยกรรมจีน
สถานที่ท่องเที่ยว > พิพิธภัณฑสถานแห่งชาติพระนครคีรี

ภายในเก็บรักษาโบราณวัตถุต่าง ๆ ได้แก่ เครื่องราชูปโภคของพระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว รูปหล่อโลหะสำริดและทองเหลืองที่ใช้สำหรับตกแต่งห้องต่างๆ ในพระที่นั่ง และเครื่องกระเบื้องของจีน ญี่ปุ่น และยุโรป เฉพาะส่วนของพิพิธภัณฑสถานแห่งชาตินี้ เปิดให้เข้าชมตั้งแต่เวลา 08.30 - 16.00 น. ทุกวัน
สถานที่ท่องเที่ยว > ชายฝั่งทะเลสมเด็จพระนเรศวรมหาราช

ชายฝั่งทะเลสมเด็จพระนเรศวรมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร   มีความยาวคอดไปถึงอำเภอบางสะพาน จังหวัดประจวบคีรีขันธ์   เพื่อแสดงถึงวีรกรรม  พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอชะอำ
หาดชะอำ
พระปิดทวาร
นิโก กอนซาเลซ

นักฟุตบอลชาวสเปน
บทความนี้เกี่ยวกับนักฟุตบอลชาวสเปนซึ่งเกิดในปี ค.ศ. 2002 สำหรับนักฟุตบอลชาวอาร์เจนตินาซึ่งเกิดใน ค.ศ. 1998 ดูที่ นิโกลัส กอนซาเลซ
| 0 | 1 | 2 | 3 |
| --- | --- | --- | --- |
 นิโกขณะลงเล่นให้กับบาร์เซโลนา พบกับเร็ดบุลซัลทซ์บวร์ค ในปี ค.ศ. 2021
ข้อมูลส่วนตัว
ชื่อเต็ม:  นิโกลัส กอนซาเลซ อิเกลเซียส
วันเกิด:   (2002-01-03) 3 มกราคม ค.ศ. 2002 (23 ปี)
สถานที่เกิด:  อาโกรุญญา สเปน
ส่วนสูง:  1.88 เมตร (6 ฟุต 2 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  แมนเชสเตอร์ซิตี
หมายเลข:  14
สโมสรเยาวชน
2009–2013:  มอนตัญเญโรส
2013–2021:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2019–2022 |  บาร์เซโลนา เบ |  26 |  (0) |
| 2021–2023 |  บาร์เซโลนา |  27 |  (2) |
| 2022–2023 |  → บาเลนเซีย (ยืมตัว) |  26 |  (1) |
| 2023–2025 |  โปร์ตู |  42 |  (7) |
| 2025– |  แมนเชสเตอร์ซิตี |  1 |  (0) |
ทีมชาติ‡
| 2018–2019 |  สเปน อายุไม่เกิน 17 ปี |  7 |  (0) |
| 2021– |  สเปน อายุไม่เกิน 21 ปี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:26, 11 สิงหาคม ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:14, 11 สิงหาคม ค.ศ. 2022 (UTC)
นิโกลัส กอนซาเลซ อิเกลเซียส (สเปน: Nicolás González Iglesias; เกิด 3 มกราคม ค.ศ. 2002) หรือเรียกโดยย่อว่า นิโก (Nico) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้กับแมนเชสเตอร์ซิตี ในพรีเมียร์ลีก